ai4bharat/Pralekha huggingface dataset:
पंतप्रधान कार्यालय
भारतात स्थलांतरित करण्यात आलेल्या चित्त्यांपैकी एका मादीने चार पिल्लांना जन्म दिल्याबद्दल पंतप्रधानांकडून आनंद व्यक्त
नवी दिल्ली, 29 मार्च 2023
17 सप्टेंबर 2022 रोजी भारतात स्थलांतरित झालेल्या चित्त्यांपैकी एका मादीने चार पिल्लांना जन्म दिल्याबद्दल पंतप्रधान नरेंद्र मोदी यांनी आनंद व्यक्त केला आहे.
केंद्रीय पर्यावरण, वन आणि हवामान बदल मंत्री भूपेंद्र यादव यांचा ट्विट संदेश सामायिक करताना पंतप्रधान ट्विट संदेशात म्हणाले:
"अतिशय सुखद बातमी."S.Patil/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
पुण्याच्या लष्करी अभियांत्रिकी महाविद्यालयाच्यावतीने नौकानयन मोहीम
पुणे, 20 एप्रिल 2023
स्वातंत्र्याच्या अमृत महोत्सवानिमित्त लष्करी अभियांत्रिकी विद्यार्थ्यांकडून ‘ब्लू वॉटर सेलिंग’ मोहिमेचे आयोजन करण्यात आले आहे. एचबीटीसी मार्वे ते आयएनएस मांडवी- गोवा आणि पुन्हा नौका परत आणणे असे एकूण 570 सागरी मैल अंतर कापणारी ही मोहीम आयोजित केली आहे. यामध्ये तीनही सेवांचा संयुक्त सहभाग आहे. तसेच सशस्त्र दलांमध्ये साहसी मोहिमांना प्रोत्साहन देण्यासाठी या नौकानयन मोहिमेचे आयोजन करण्यात आले आहे. लष्करी अभियांत्रिकी महाविद्यालयातील 12 तरुण आणि उत्साही लष्करी अधिका-यांना कठोर प्रशिक्षण दिल्यानंतर त्यांची निवडी या मोहिमेसाठी करण्यात आली आहे.
या नौकानयन मोहिमेत कॅप्टन विवेक कुमार सिंग यांच्या नेतृत्वाखालील 'ओशिन' आणि कॅप्टन रोहितसिंग ठाकूर यांच्या नेतृत्वाखालील 'जलाश्व' या दोन सीबर्ड क्लास बोटींसह सहभागी होत आहेत. सीबर्ड क्लास सेलबोटची रचना 1922 मध्ये स्कॉटिश नौका डिझायनर अल्फ्रेड मायलने यांनी केली होती. या बोटीमध्ये 26 फूट लांब लाकडी डोलकाठी, 6.5 फूट तुळई- दांडी असून बोटीचे क्षेत्रफळ 260 चौरस फूट आहे.
अधिकाऱ्यांनी आर्मी अॅडव्हेंचर नोडल सेंटर, एचबीटीसी मार्वे येथे ब्लू वॉटर सेलिंगचे दोन आठवड्यांचे प्रशिक्षण पूर्ण केले आहे. या अभ्यासक्रमामध्ये हवामानाचा अंदाज, ‘ऑफशोअर नेव्हिगेशन’ , समुद्रातील सुरक्षितता, हवामान एकदम बदल्यास वापरावयाच्या युक्ती, पाल दुरुस्ती, बोटीची देखभाल, तरतूद आणि संपर्क प्रणाली या विषयांचा समावेश आहे. अभ्यासक्रम पूर्ण केल्यानंतर, संघांना 19 एप्रिल 2023 रोजी 'स्वातंत्र्याचा अमृत महोत्सव' साजरा करण्यासाठी आयएनएस मांडवीच्या प्रवासासाठी रवाना करण्यात आले. नौकानयन मोहिमेला लष्करी अभियांत्रिकी महाविद्यालयाचे ऑफिशिएटिंग कमांडंट मेजर जनरल विनायक सैनी यांनी हिरवा झेंडा दाखवला.
S.Kakade/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
अल्पसंख्यांक मंत्रालय
राष्ट्रीय अल्पसंख्याक आयोगाकडून आरक्षण विधेयकाचे स्वागत
(नवी दिल्ली, 10 जानेवारी 2019
राष्ट्रीय अल्पसंख्याक आयोगाने 124 वं घटनादुरुस्ती विधेयक 2019 ऐतिहासिक असल्याचे म्हटले आहे. खुल्या प्रवर्गाशी संबंधित अल्पसंख्याक समुदायातल्या आर्थिक दुर्बल घटकांना आरक्षणाचा प्रथमच लाभ मिळणार असल्याचे सांगून विधेयक संसदेत संमत झाल्याबद्दल आयोगाचे अध्यक्ष सय्यद गेय्यूरुल हसन रिझवी यांनी पंतप्रधान नरेंद्र मोदी यांचे आभार मानले आहेत.
S.Tupe/N.Chitale/P.Kor
संरक्षण मंत्रालय
पॅनेक्स -21: कार्यक्रमपूर्व प्रसिद्धीपत्रक
नवी दिल्ली, 7 डिसेंबर 2021
नवी दिल्लीतील संरक्षण संशोधन आणि विकास संस्थेच्या कोठारी सभागृह येथे 07 डिसेंबर 2021 रोजी बिमस्टेक देशांच्या सदस्य राष्ट्रांसाठी मानवतावादी सहाय्य आणि आपत्ती निवारण सराव,पॅनेक्स-21  कार्यक्रमपूर्व प्रसिद्धी सोहळा आयोजित करण्यात आला. हा सराव 20 ते 22 डिसेंबर 21 या कालावधीत पुणे येथे आयोजित करण्यात आला असून त्यात भारत, बांगलादेश, नेपाळ, भूतान, म्यानमार, श्रीलंका आणि थायलंड येथील विषय तज्ञ आणि प्रतिनिधींचा सहभाग असेल.
संरक्षण राज्य मंत्री श्री अजय भट्ट यांच्या अध्यक्षतेखाली झालेल्या या भव्य कार्यक्रमाला बिमस्टेक चे सरचिटणीस श्री तेन्झिन लेकफेल, चीफ ऑफ डिफेन्स स्टॅफ जनरल बिपीन रावत, लष्करप्रमुख जनरल मनोज मुकुंद नरवणे, हवाईदल प्रमुख एअर चीफ मार्शल व्ही.आर. चौधरी, नौदलप्रमुख अॅडमिरल आर. हरी कुमार, चीफ ऑफ इंटग्रेटेड स्टाफ  एअर मार्शल बी. आर. कृष्णा आणि बिमस्टेक राष्ट्रांचे उच्चायुक्त आणि राजदूत यांच्यासह नागरी आणि संरक्षण दलातले अनेक प्रतिष्ठित अतिथी उपस्थित होते.
लष्करप्रमुख जनरल एम. एम. नरवणे यांनी आपल्या सुरुवातीच्या भाषणात या कार्यक्रमासाठी उपस्थित असलेल्या सदस्य राष्ट्रांच्या सर्व प्रतिनिधींचे स्वागत केले आणि भविष्यात महामारीसारख्या आपत्कालीन परिस्थितीचा सामना करण्याच्या दृष्टीने, परस्पर आंतरराष्ट्रीय समन्वयासाठी यंत्रणा विकसित करण्यासाठी या संधीचा उपयोग करण्याचे आवाहन त्यांनी केले.चीफ ऑफ डिफेन्स स्टाफ, जनरल बिपिन रावत यांनी ‘बिमस्टेक राष्ट्रांमधील संरक्षण सहकार्य ’ या विषयावरील भाषणात, सदस्य राष्ट्रांच्या सुरक्षा आणि न्यायिक संस्थांमधील संरक्षण सहकार्य सुलभ करण्यासाठी समान कायदेशीर आराखडा तयार करण्याचे आणि माहितीचे आदानप्रदान करण्याच्या अनुषंगाने यंत्रणा उभारण्याचे महत्त्व अधोरेखित केले
माननीय रक्षा राज्य मंत्री, श्री अजय भट्ट यांनी आपल्या भाषणादरम्यान, आपल्या “शेजारी प्रथम ” या धोरणाचा भाग म्हणून, बिमस्टेकला भारताने दिलेल्या महत्त्वाकडे उपस्थितांचे लक्ष वेधले.आपत्तींच्या संयुक्त प्रतिसादासाठी संसाधने एकत्रित करण्याच्या दृष्टीने, क्षमता विकास आणि प्रशिक्षण तसेच संस्थात्मक संस्थांच्या मदतीने आपत्ती व्यवस्थापन तज्ञांचा प्रादेशिक पूल, यंत्रणा, नियम आणि कायदेशीर आराखडा असलेली सर्वसमावेशक बिमस्टेक संरचना विकसित करणे आवाहन त्यांनी सदस्य राष्ट्रांना केले.
कार्यक्रमा दरम्यान श्री अजय भट्ट यांच्या हस्ते आगामी सरावाच्या स्मरणार्थ पोस्टरचे अनावरण करण्यात आले.या सरावादरम्यान 20 डिसेंबर ते 22 डिसेंबर 21 या कालावधीत पुणे येथे परिसंवाद, जमिनीवरील सराव आणि बहुसंस्था सरावाचे आयोजन करण्यात आले आहे.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 248
अर्थ मंत्रालय
डीआरआयने ओप्पो इंडिया कंपनीने केलेली 4389 कोटी रुपयांची सीमा शुल्क चोरी उघडकीस आणली
डीआरआय अर्थात केंद्रीय महसूल गुप्तचर संचालनालयातर्फे करण्यात आलेल्या “ग्वांगडाँग ओप्पो मोबाईल टेलिकम्युनिकेशन कॉर्पोरेशन मर्या.”  या चीनमधील कंपनीची उपकंपनी असलेल्या मे. ओप्पो मोबाईल्स इंडिया”  कंपनीशी संबंधित चौकशीदरम्यान या कंपनीने सुमारे 4,389 कोटी रुपयांचे सीमा शुल्क बुडविल्याचे उघडकीस आले आहे. ओप्पो इंडिया ही कंपनी भारतात मोबाईल फोन आणि फोनशी संबंधित इतर वस्तूंचे उत्पादन, जोडणी, घाऊक विक्री तसेच वितरण या व्यवहारांचे संचालन करते. ओप्पो, वन प्लस आणि रियलमी यांसह मोबाईल फोनच्या विविध ब्रँडसंदर्भात ओप्पो इंडिया कंपनी कार्यरत आहे.
उपरोल्लेखित चौकशीदरम्यान डीआरआयतर्फे ओप्पो इंडिया कंपनीच्या विविध कार्यालयांचे परिसर तसेच कंपनीच्या महत्त्वाच्या व्यवस्थापन कर्मचाऱ्यांच्या निवासस्थानी अनेक तपासणी सत्रे राबविण्यात आली. या कारवाईदरम्यान, मोबाईल फोन्सच्या उत्पादन प्रक्रियेत वापरण्यासाठी आयात केलेल्या काही सामग्रीच्या वर्णनात चुकीचे दावे करण्यात आल्याचे दर्शविणारे दोषपूर्ण पुरावे सापडले आहेत. या चुकीच्या दाव्यांमुळे ओप्पो इंडिया कंपनीला पात्र नसताना 2,981 कोटी रुपयांची कर माफी मिळाल्याचे दिसू आले. या चौकशीमध्ये, व्यवस्थापन पातळीचे वरिष्ठ कर्मचारी, ओप्पो इंडिया कंपनीने नेमलेले देशांतर्गत पुरवठादार तसेच इतरांची कसून चौकशी करण्यात आली. सदर सामग्री आयात करतेवेळी, सीमाशुल्क विभागाच्या अधिकाऱ्यांसमोर चुकीचे वर्णन सादर केल्याची कबुली या सर्वांनी स्वखुशीने दिली आहे.
चौकशीदरम्यान असे देखील आढळून आले की ओप्पो इंडिया कंपनीने चीनमधील कंपन्यांसह विविध बहुराष्ट्रीय कंपन्यांना ‘रॉयल्टी’ तसेच ‘परवाना शुल्क’ या शीर्षकाखाली रक्कम हस्तांतरित केली आहे किंवा तशा प्रकारची तरतूद केली आहे. ओप्पो इंडिया तर्फे भरण्यात आलेली ‘रॉयल्टी’ तसेच ‘परवाना शुल्का’ची रक्कम आयातीच्या वेळी वस्तूंच्या मूल्यामध्ये धरण्यात आली नव्हती. असे करण्यामुळे सीमाशुल्क कायदा, 1962 मधील विभाग क्र.14 तसेच सीमा शुल्क मूल्यांकन  नियम 2007 मधील नियम क्र. 10 मधील तरतुदींचे उल्लंघन झाले आहे. या शीर्षकाखाली ओप्पो इंडिया कंपनीने 1,408 कोटी रुपये बुडविल्याचे सकृतदर्शनी दिसते आहे.
विहित रकमेपेक्षा कमी सीमा शुल्क भरल्याबद्दल रकमेतील तफावत अंशतः भरून काढण्यासाठी ओप्पो इंडिया कंपनीने स्वयंस्फूर्तपणे 450 कोटी रुपये सरकारकडे जमा केले आहेत.
चौकशीअंती, ओप्पो इंडिया कंपनीला करणे दाखवा नोटीस जारी करण्यात करण्यात आली असून त्यात 4,389 कोटी रुपयांचे सीमाशुल्क भरण्याचा आदेश देण्यात आला आहे. तसेच या नोटिशीद्वारे ओप्पो इंडिया कंपनी, तिचे कर्मचारी तसेच ओप्पो चीन या सर्वांना सीमा शुल्क कायदा, 1962 अन्वये दंड ठोठावण्याचा प्रस्ताव देखील ठेवण्यात आला आहे.
संरक्षण मंत्रालय
सीएसएल CSL, कोची येथे बांधण्यात येत असलेल्या एएसडब्ल्यू एसडब्ल्यूसी प्रकल्पाच्या पहिल्या युद्धनौकेच्या बांधणी कार्याला सुरुवात
सीएसएल अर्थात कोची शिपयार्ड लिमिटेड  कोची द्वारे निर्माणाधीन अँटी-सबमरीन वॉरफेअर शॅलो क्राफ्ट - पाणबुडी अवरोधक उथळ जलस्तरीय सागरयुध्द प्रकल्पाच्या पहिल्या युद्धनौकेच्या बांधणीच्या कार्याला 30 ऑगस्ट 22 रोजी वाईस एडमिरल किरण देशमुख, सीडब्ल्यूपीअँडए , यांच्या हस्ते सुरुवात करण्यात आली. यावेळी सीएमडी, सीएसएल  मधु एस नायर, डब्ल्यूपीएस  WPS  कमांडर गणपती, सीएसएल चे संचालक आणि इतर वरिष्ठ अधिकारी तसेच नौदलातले संचालक आणि वरिष्ठ अधिकारी उपस्थित होते.
याप्रसंगी बोलताना, वाईस ऍडमिरल VAdm किरण देशमुख, सीडब्ल्यूपीअँडए , यांनी कोविड मर्यादा आणि परिणामी लॉकडाऊन असूनही हा टप्पा गाठण्यासाठी CSL ने केलेल्या प्रयत्नांचे कौतुक केले. त्यांनी ही शिपयार्डची एक उल्लेखनीय कामगिरी असल्याचे म्हटले आणि सर्वांनी दाखवलेल्या व्यावसायिकतेचे कौतुक केले. त्यांनी हेही अधोरेखित केले की, या जहाजांचे बांधकाम हे ‘आत्मनिर्भर भारत’ आणि भारताच्या ‘मेक इन इंडिया’ वचनबद्धतेला बळकटी देणारे आहे. यावेळी प्रमुख पाहुण्यांनी सूचित केले की, जहाज बांधणी प्रक्रियेत हा पहिला टप्पा हा मैलाचा दगड ठरणार आहे आणि यामुळे पूर्णपणे बांधलेल्या जहाजाच्या दिशेने विविध विभागांच्या एकत्रीकरणाचा मार्ग मोकळा करतो.
सीडब्ल्यूपीअँडए पुढे म्हणाले की, हे प्लॅटफॉर्म पाण्याखालील धोके शोधण्याच्या आणि निष्फळ करण्याच्या उद्देशाने किनारी भागात उप-पृष्ठीय पाळत ठेवतील.
या संबोधनादरम्यान, सीएमडी-सीएसएल यांनी हे अधोरेखित केले की कोविड-19 महामारीमुळे या जटिल जहाजबांधणी प्रकल्पाच्या अंमलबजावणीदरम्यान अनेक आव्हाने उभी राहिली असूनही, शिपयार्डने नाविन्यपूर्ण उपायांद्वारे जहाजांचे निरंतर उत्पादन सुनिश्चित केले आहे. त्यांनी भारतीय नौदलाच्या अथक पाठिंब्याबद्दल आभार मानले आणि दर्जेदार जहाजे वेळेवर पोहोचवण्याच्या शिपयार्डच्या वचनबद्धतेचा पुनरुच्चार केला.
पंतप्रधान कार्यालय
द्रौपदी मुर्मू यांची भारताच्या राष्ट्रपतीपदी निवड झाल्याबद्दल पंतप्रधानांनी त्यांचे अभिनंदन केले
नवी दिल्ली, 21 जुलै 2022
द्रौपदी मुर्मू यांची भारताच्या राष्ट्रपतीपदी निवड झाल्याबद्दल पंतप्रधान नरेंद्र मोदी यांनी त्यांचे अभिनंदन केले आहे. ट्वीट संदेशांच्या मालिकेत ते म्हणाले;
“भारताने इतिहास घडविला! यावेळी 130 कोटी भारतीय स्वातंत्र्याचा अमृतमहोत्सव साजरा करत असताना, पूर्व भारताच्या दुर्गम
भागातील आदिवासी समुदायात जन्मलेल्या भारताच्या या सुकन्येची आपल्या देशाची राष्ट्रपती म्हणून निवड झाली आहे!
या विजयाबद्दल द्रौपदी मुर्मू यांचे अभिनंदन.”
“द्रौपदी मुर्मू यांचे जीवन, लहान वयापासून त्यांनी केलेला संघर्ष, त्यांची उत्तम सेवाभावी वृत्ती आणि अनुकरणीय यश प्रत्येक भारतीयाला प्रेरणा देत आहे. देशाच्या नागरिकांसाठी, विशेषतः गरीब, वंचित आणि पददलितांसाठी त्या आशेचा किरण म्हणून उदयाला आल्या आहेत.”
“द्रौपदी मुर्मू यांनी आमदार तसेच खासदार म्हणून उल्लेखनीय कार्य केले आहे. झारखंडच्या राज्यपाल म्हणून त्यांची कारकीर्द अत्यंत उत्तम होती.त्या राष्ट्रपती म्हणूनही उत्कृष्ट कार्य करतील आणि भारताच्या विकास यात्रेत आघाडीवर राहून विकासाला अधिक बळकटी देतील.”
“राजकीय पक्षमर्यादांच्या पलीकडचा विचार करून द्रौपदी मुर्मू यांच्या राष्ट्रपतीपदाच्या उमेदवारीला पाठींबा देणाऱ्या सर्व खासदार आणि आमदारांचे मी आभार मानतो. त्यांचा हा विक्रमी विजय आपल्या लोकशाहीसाठी अत्यंत शुभशकून ठरणार आहे.”R.Aghor/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंचायती राज मंत्रालय
RADPFI म्हणजे ग्रामीण क्षेत्र विकास योजना आरेखन आणि अंमलबजावणी मार्गदर्शक सूचनांची सुधारित आवृत्ती केंद्रीय मंत्री गिरिराज सिंग यांनी केली जारी
RADPFI मार्गदर्शक सूचनांमुळे ग्रामीण भागात जीवनमान सुधारण्यास मदत होईल- गिरिराज सिंग
नवी दिल्ली, 20 जानेवारी 2022
भारताच्या स्वातंत्र्याच्या शतकपूर्तीपर्यंत म्हणजे 2047 पर्यंत आप-आपल्या पंचायतीचा विकास करण्यासाठी सर्व पंचायत राज संस्थांकडे विकासदृष्टी तयार असली पाहिजे, सर्वांगीण विकासासाठी मूळ आराखडा तयार असला पाहिजे, स्थानिक पातळीवर पायाभूत सुविधा विकसित करण्यासाठी या संस्थांनी सर्वतोपरी प्रयत्न केले पाहिजेत, अन्य विकास-गरजा आणि रोजगार संधी ओळखून संसाधनांच्या वाढीवर भर दिला पाहिजे, अशी अपेक्षा ग्रामविकास आणि पंचायत राज्य मंत्री गिरिराज सिंग यांनी व्यक्त केली. ते आज RADPFI म्हणजे ग्रामीण क्षेत्र विकास योजना आरेखन आणि अंमलबजावणी मार्गदर्शक सूचनांची सुधारित आवृत्ती जारी करताना बोलत होते.
पंचायत राज्य संस्थांनी RADPFI या सुधारित मार्गदर्शक सूचनांचा विचार 'संकल्पपत्राप्रमाणे' करावा, आणि स्वामित्वाच्या भावनेने सक्रिय होऊन विकासासाठी पुढाकार घ्यावा असे आवाहनही सिंग यांनी केले.
ग्रामीण भारतात परिवर्तन घडवून आणण्यासाठी, ग्रामीण भारताच्या सक्षमीकरणासाठी आणि ग्रामीण समृद्धीला गती देण्यासाठी मूलगामी विचार करून आज प्रकाशित झालेल्या RADPFI मार्गदर्शक सूचना तयार करण्यात आल्या आहेत, असे सिंग म्हणाले. आता पंचायत आणि सर्व संबंधित घटकांनी, ग्रामविकासाच्या नियोजनाची सुरळीत आणि कार्यक्षम अंमलबजावणी करण्याच्या निश्चयाने पुढाकार घेणे ही काळाची गरज आहे, असेही त्यांनी सांगितले. तसेच, RADPFI मार्गदर्शक सूचनांमुळे ग्रामीण भागात जीवनमान सुधारण्यास मदत होईल असा विश्वासही सिंग यांनी व्यक्त केला.
स्वातंत्र्याच्या अमृतमहोत्सवानिमित्त पंतप्रधान नरेंद्र मोदी यांनी पंचायत संस्थांना समर्थ आणि गतिशील करण्याचे स्वप्न प्रत्यक्षात आणण्यासाठी ध्येयनिश्चिती केली आहे. 2047 साठीच्या विकासदृष्टीबरोबरच आपण शाश्वत विकासाची उद्दिष्टे साध्य करण्यासाठीही झटून प्रयत्न केले पाहिजेत, असेही ते म्हणाले. ही उद्दिष्टे 2030 पर्यंत पूर्ण करण्यासाठी संयुक्त राष्ट्रांनी आखून दिली आहेत.
'ग्रामीण भागात जीवन सुखकर करण्यासाठी आणि मोठ्या शहरांकडे होणारे स्थलांतर कमी करण्यासाठी RADPFI मार्गदर्शक सूचना उपयोगी ठरतील' असा विश्वास, पंचायत राज राज्यमंत्री कपिल पाटील यांनी व्यक्त केला. 'या सूचनांच्या माध्यमातून सर्व आवश्यक पायाभूत सुविधा उपलब्ध करून देणे आणि ग्रामीण उपजीविकेसाठी शक्य त्या सर्व सुविधा, संसाधने आणि संधींची निर्मिती करता येईल आणि त्यामुळे स्थलांतरावर उपाय करता येईल' असेही ते म्हणाले.
S.Kulkarni/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
अर्थ मंत्रालय
दीर्घायुष्याच्या वित्तीय नियोजनासाठी तज्ञ समितीची स्थापना
भारतातील वित्तीय उत्पादने, वित्तीय सेवा विकसित करुन त्यांचे नियमन करणे तसेच भारतातल्या आंतरराष्ट्रीय वित्तीय सेवा केंद्रात एक वित्तीय संस्था म्हणून जबाबदारी सांभाळण्यासाठी, एकात्मिक नियमन केंद्र म्हणून, एका आंतरराष्ट्रीय वित्तीय सेवा केंद्र प्राधिकरणाची  स्थापना करण्यात आली आहे.
एका जागतिक अंदाजानुसार, जगात, सध्या एक अब्ज लोक सिल्व्हर जनरेशन म्हणजेच, 60 वर्षे आणि त्यापेक्षा अधिक वयोवृध्द लोकांचा जागतिक समुदाय, मध्ये असून, या समुदायाची एकूण क्रयशक्ती 15 ट्रीलियन डॉलर्स इतकी आहे आणि ती भविष्यात वाढतच जाणार आहे. वैद्यकशास्त्रात तसेच तंत्रज्ञानात झालेल्या प्रगतीमुळे सरासरी आयुर्मानात वाढ झाली असल्याने वृध्द नागरिकांची संख्या वाढली आहे. एका अंदाजानुसार, वर्ष 2040 पर्यंत जगभरात, 20 वर्षांपेक्षा कमी वयाच्या लोकांपेक्षा वृद्धांची संख्या अधिक असेल. या लोकसांख्यिक बदलामुळे अनेक क्षेत्रात, विशेषतः मालमत्ता व्यवस्थापन, आरोग्य, विमा आणि इतर गुंतवणूक क्षेत्रात अनेक आव्हाने त्याचसोबत अनेक संधीही उपलब्ध होणार आहेत.
या आव्हानांचा सामना करण्यासाठी दीर्घायुष्य वित्तीय केंद्र सुरु करण्याचा हा एक प्रयत्न असून, त्यासाठी GIFT IFSC ने एका तज्ञ समितीची स्थापना केली आहे. हे दीर्घायुष्य वित्तीय केंद्र कसे विकसित केले जावे याचा दृष्टीकोन मांडत त्याविषयीचा आराखडा देण्याची जबाबदारी IFSCA कडे देण्यात आली आहे.
या समितीचे सहअध्यक्षपद बँक ऑफ अमेरिका च्या भारतीय शाखेच्या अध्यक्षा आणि प्रमुख श्रीमती काकू नखाते, आणि न्यू इंडिया अशूअरन्स कंपनी लिमिटेडचे माजी व्यवस्थापकीय संचालक श्री गोपालन श्रीनिवासन यांच्याकडे देण्यात आले आहे. समितीच्या सदस्यांमध्ये, देशातील विविध दीर्घायुष्य वित्तीय व्यवस्था, जसे की बँकिग, विमा, संपत्ती व्यवस्थापन, फिनटेक, कायदेविषयक संस्था, अनुपालन आणि व्यवस्थापन सल्लागार अशा क्षेत्रातील प्रमुखांचा समावेश आहे.
खालील वेबलिंकवर या समितीची सविस्तर माहिती बघता येईल:
https://ifsca.gov.in/IFSCACommittees
आरोग्य आणि कुटुंब कल्याण मंत्रालय
कोविड19 प्रतिबंधक लसीकरण- 47 वा दिवस
कोविड-19 प्रतिबंधक लसीच्या 1.63 कोटी पेक्षा जास्त मात्रा देण्यात आल्या
आज संध्याकाळी सात वाजेपर्यंत लसींच्या 6.92 लाख मात्रा देण्यात आल्या.
देशभरात आतापर्यंत देण्यात आलेल्या कोविड19 प्रतिबंधक लसींच्या मात्रांच्या संख्येने आज 1.63 कोटींचा टप्पा ओलांडला. या देशव्यापी लसीकरण मोहिमेचा प्रारंभ 16 जानेवारी 2021 रोजी झाला होता आणि आघाडीवरील कर्मचाऱ्यांसाठी 2 फेब्रुवारी 2021 पासून लसीकरण सुरू करण्यात आले होते. 60 वर्षांपेक्षा जास्त वयाच्या आणि विशिष्ट सहव्याधी असलेल्या 45 वर्षे आणि त्यापेक्षा जास्त वयाच्या व्यक्तींसाठी कोविड19 प्रतिबंधक लसीकरणाच्या पुढील टप्प्याची 1 मार्च 2021 पासून सुरुवात झाली. आज मिळालेल्या तात्पुरत्या अहवालानुसार संध्याकाळी सात वाजेपर्यंत लसींच्या एकूण 1,63,14,485 मात्रा आतापर्यंत देण्यात आल्या आहेत. यामध्ये लसीची पहिली मात्रा घेणाऱ्या 67,75,619 आरोग्य कर्मचाऱ्यांचा आणि दुसरी मात्रा घेणाऱ्या 28,24,311 आरोग्य कर्मचाऱ्यांचा, लसीची पहिली मात्रा घेणाऱ्या विविध आघाड्यांवरील 57,62,131 कर्मचाऱ्यांचा, दुसरी मात्रा घेणाऱ्या आघाडीवरील 3277 कर्मचाऱ्यांचा, 60 वर्षांपेक्षा जास्त वय असलेल्या 8,44,884 लाभार्थ्यांचा आणि विशिष्ट सहव्याधी असलेल्या 45 वर्षे आणि त्यावरील 1,04,263 लाभार्थ्यांचा समावेश आहे.
आज देशव्यापी लसीकरणाच्या 47 व्या दिवशी संध्याकाळी सात वाजेपर्यंत लसींच्या एकूण 6,92,889 मात्रा देण्यात आल्या. त्यामध्ये 5,79,366 लाभार्थ्यांना लसीची पहिली मात्रा देण्यात आली. 1,13,523 आरोग्य कर्मचारी आणि आघाडीवरील कर्मचाऱ्यांना लसीची दुसरी मात्रा देण्यात आली. याबाबतचा अंतिम अहवाल आज रात्री उशिरा पूर्ण होईल.
उपराष्ट्रपती कार्यालय
उत्तम आरोग्य आणि निरामयतेसाठी पिण्याचे शुद्ध पाणी आणि स्वच्छतेचे महत्त्व उपराष्ट्रपतींकडून अधोरेखित
नवी दिल्ली, 23 फेब्रुवारी 2022
आजारांना टाळण्याच्या आणि लोकांच्या सर्वांगीण आरोग्याच्या दृष्टीने पिण्याचे शुद्ध पाणी आणि स्वच्छता यांसारख्या मूलभूत सुविधांचे महत्व उपराष्ट्रपती एम. वेंकय्या नायडू यांनी आज अधोरेखित केले. कोविड महामारीचा प्रकोप मंदावत असताना, लोकांनी मात्र आपल्या संरक्षणात्मक उपाययोजना कमी करू नये आणि वारंवार हात धुण्याची सवय सुरूच ठेवली पाहिजे, असा सावधगिरीचा सल्ला त्यांनी दिला.
चेन्नई येथील राजभवन येथून आभासी माध्यमातून उद्घाटन केल्यानंतर राष्ट्रीय पाणी, स्वच्छता आणि स्वास्थ्य  परिषद -2022 ला संबोधित करताना, उपराष्ट्रपती म्हणाले की, मुलांची वाढ शारीरिक आणि भावनिकदृष्ट्या निकोप वातावरणात झाली पाहिजे. यासाठी शुद्ध पाणी, स्वच्छता आणि आरोग्य चांगले राखण्याच्या दृष्टीने स्वच्छतेच्या सवयी यांसारख्या प्रतिबंधात्मक आरोग्य उपाय योजना अंगणवाड्या आणि प्राथमिक शाळांपासून सुरू करायला हव्यात असे ते म्हणाले.
जलशक्ती मंत्रालय, पंचायती राज मंत्रालय, युनिसेफ आणि अन्य विकास भागीदारांच्या सहकार्याने , राष्ट्रीय ग्रामीण विकास आणि पंचायती राज संस्था , हैदराबाद च्या वतीने पाणी , स्वच्छता आणि स्वास्थ्य  यावर आधारित ही तीन दिवसीय आभासी परिषद आयोजित करण्यात आली आहे. ‘पंचायतींमध्ये पाणी, स्वच्छता आणि स्वास्थ्य सुविधांचा विस्तार करणे ’ यावर या परिषदेचा भर आहे.
ग्रामीण पाणीपुरवठ्यामध्ये महत्वाची भूमिका बजावत असल्यामुळे, पाणी, स्वच्छता आणि स्वास्थ्य  कार्यक्रम ग्रामपंचायतींना पुढे नेणे महत्त्वाचे असल्याचे सांगतानाच, शेवटच्या टप्प्यापर्यंत प्रभावी सेवा देण्यासाठी पंचायतींचे संस्थात्मक बळकटीकरण सुनिश्चित करण्याच्या गरजेवर नायडू यांनी भर दिला.
प्रत्येक ग्रामीण कुटुंबासाठी पुरेशा प्रमाणात पिण्याचे शुद्ध पाणी ही मूलभूत गरज असून भारत या बाबतीत लक्षणीय प्रगती करत आहे, असे नायडू यावेळी म्हणाले.N.Chitale/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 218
पंतप्रधान कार्यालय
पंतप्रधानांनी जनतेला महाशिवरात्रीनिमित्त दिल्या शुभेच्छा
(नवी दिल्ली, 4 मार्च 2019
पंतप्रधान नरेंद्र मोदी यांनी देशातल्या जनतेला महाशिवरात्रीनिमित शुभेच्छा दिल्या आहेत.
‘महाशिवरात्रीच्या पावन प्रसंगी सर्व देशवासियांना खूप शुभेच्छा. ‘ओम नम: शिवाय’ असे पंतप्रधानांनी म्हटले आहे.
B.Gokhale/J.Patankar/P.Kor
पंतप्रधान कार्यालय
सीआयएसएफ अर्थात केंद्रीय औद्योगिक सुरक्षा दलाच्या स्थापना दिनानिमित्त पंतप्रधानांच्या जवानांना शुभेच्छा
केंद्रीय औद्योगिक सुरक्षा दल, सीआयएसएफच्या स्थापना दिनानिमित्त पंतप्रधान नरेंद्र मोदी यांनी जवानांना आणि त्यांच्या कुटुंबियांना शुभेच्छा दिल्या आहेत.
स्थापना दिनानिमित्त @CISFHQrs जवान आणि त्यांच्या कुटुंबियांना शुभेच्छा, असे पंतप्रधानांनी ट्वीटर वर म्हटले आहे. राष्ट्रीय सुरक्षा आणि प्रगतीमध्ये केंद्रीय औद्योगिक सुरक्षा दलाची मौल्यवान भूमिका आहे. 2019 मध्ये केंद्रीय औद्योगिक सुरक्षा दलाच्या स्थापना दिन कार्यक्रमाला आपण उपस्थित होतो असे पंतप्रधानांनी म्हटले आहे. त्यावेळी त्यांनी व्यक्त केलेले मनोगत इथे ऐकता येईल.
पंतप्रधान कार्यालय
जागतिक गज दिनाच्या निमित्ताने पंतप्रधानांनी हत्तींच्या संरक्षणाप्रति वचनबद्धतेचा केला पुनरुच्चार
पंतप्रधान नरेंद्र मोदी यांनी जागतिक गज दिनानिमित्त हत्तींच्या संरक्षणाप्रति वचनबद्धतेचा पुनरुच्चार केला आहे.
केंद्रीय पर्यावरण, वन आणि हवामान बदल मंत्री भूपेंद्र यादव यांच्या ट्विटला प्रतिसाद देताना पंतप्रधान म्हणाले;
“जागतिक गज दिनाच्या निमित्ताने आपण भारताच्या समृद्ध नैसर्गिक वारशाशी घट्ट जोडल्या गेलेल्या हत्तींच्या संरक्षणाप्रति आपल्या वचनबद्धतेचा पुनरुच्चार करतो. यासाठी काम करणाऱ्या सर्वांचे देखील मी कौतुक करतो. मुदुमलाई व्याघ्र अभयारण्याला मी अलिकडेच भेट दिली होती त्याची झलक सामायिक करत आहे.🐘"
मंत्रिमंडळ
सार्वजनिक क्षेत्रातल्या ओरिएंटल इन्शुरन्स कंपनी, नॅशनल इन्शुरन्स कंपनी आणि युनायटेड इंडिया इन्शुरन्स कंपनी या तीन जनरल विमा कंपन्यांमध्ये भांडवल घालायला केंद्रीय मंत्री मंडळाची मंजुरी
नवी दिल्ली, 8 जुलै 2020
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्री मंडळाच्या बैठकीत सार्वजनिक क्षेत्रातल्या ओरिएंटल इन्शुरन्स कंपनी,, नॅशनल इन्शुरन्स कंपनी  आणि युनायटेड इंडिया इन्शुरन्स कंपनी  या तीन जनरल विमा कंपन्यांमध्ये, 12,450 कोटी रुपयांचे  भांडवल घालायला मंजुरी देण्यात आली. यापैकी 3,475 कोटी रुपये भांडवलीकरण तातडीने करण्यात येईल तर उर्वरित 6475 कोटी रुपयांचे भाडवलीकरण नंतर करण्यात येईल.
भांडवल घालण्याच्या दृष्टीने मंत्रीमंडळाने एनआयसीएलचे अधिकृत भाग भांडवल 7500 कोटी, युआयआयसीएल आणि ओआयसीएलचे 5000 कोटी पर्यंत वाढवायला मंजुरी दिली आहे. सध्याची परिस्थिती लक्षात घेता सध्या विलीनीकरण प्रक्रिया थांबवण्यात आली असून त्या ऐवजी त्यांच्या लाभदायी विकासावर लक्ष केंद्रित करण्यात येणार आहे.
3,475 कोटी रुपयांचे भांडवल एनआयसीएल, युआयआयसीएल आणि ओआयसीएल या तीन सार्वजनिक क्षेत्रातल्या विमा कंपन्यांना पहिला टप्पा म्हणून चालू वित्तीय वर्षात दिले जाईल. उर्वरित रक्कम एक किंवा दोन टप्यात दिली जाईल. भांडवल घालण्याच्या दृष्टीने एनआयसीएलचे अधिकृत भाग भांडवल 7500 कोटी, युआयआयसीएल आणि ओआयसीएलचे 5000 कोटी पर्यंत वाढवले जाईल.
प्रभाव:
भांडवल घातल्यामुळे, या तीन सार्वजनिक क्षेत्रातल्या विमा कंपन्याना आपली वित्तीय आणि ऋणविषयक स्थिती सुधारण्यासाठी अर्थव्यवस्थेच्या विमा विषयक गरजांची पूर्तता, बदल आत्मसात करण्यासाठी आणि संसाधने उभारण्याची क्षमता वृद्धिंगत करण्यासाठी आणि जोखीम व्यवस्थापन सुधारण्यासाठी मदत होणार आहे.
वित्तीय परिणाम:
चालू वित्तीय वर्षात एनआयसीएल, युआयआयसीएल आणि ओआयसीएल या तीन सार्वजनिक क्षेत्रातल्या विमा कंपन्यांना पहिला टप्पा दिला जाणार असल्याने तातडीने होणारा वित्तीय परिणाम 3,475 कोटी रुपये राहील. 6,475 कोटी रुपये त्यानंतर जारी करण्यात येतील.
पुढचा मार्ग :
पुरवण्यात येणाऱ्या भांडवलाचा सर्वोत्कृष्ट उपयोग व्हावा या दृष्टीने केंद्र सरकारने केपीआयच्या रूपाने मार्गदर्शक तत्वे जारी केली आहेत, व्यवसाय कार्यक्षमता आणि लाभदायी वृद्धी आणण्याचा यामागचा उद्देश आहे. सध्याची परिस्थिती लक्षात घेता सध्या विलीनीकरण प्रक्रिया थांबवण्यात आली असून भांडवल घातल्यानंतर त्यांच्या ऋणविषयक स्थिती आणि लाभदायी विकासावर लक्ष केंद्रित करण्यात येणार आहे.
G.Chippalkatti/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(